[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Sauda Arabio: Miloj da etiopiaj migrantoj fug\u0302as el la lando"}, {"text_idx": "#000007", "text": "Sauda Arabio: elpelado de migrintoj."}, {"text_idx": "#000008", "text": "En 2013 miloj da afrikanoj, c\u0302efe etiopianoj [eo], frutempe cedis al la postulo de la saudarabiaj [eo] au\u0306toritatoj forlasi la landon, post mortigaj perfortoj kontrau\u0306 neleg\u0302aj migrantoj. Forlasinte la kvartalon Manfuha, kie koncentrig\u0302as kontrau\u0306leg\u0302a migrado sude de Riado, la c\u0302efurbo, miloj da personoj atendis sian vicon por esti kondukitaj per buso al la deportejo."}, {"text_idx": "#000009", "text": "\u00abHaste mi estis altrudita vendi malmultekoste parton de mia meblaro kaj forlasi aliajn meblojn\u00bb, malespere konfidis etiopiano sidanta surgrunde inter amaso da viroj, virinoj kaj infanoj. Unu el liaj samlandanoj certigis al li ke li akiros regulajn dokumentojn. \u00abKelkaj el ni havas lau\u0306leg\u0302an permesilon, sed niaj \u00abprotektantoj\u00bb enkasigis la monon kaj malaperis\u00bb, li diris, atestante pri la situacio de pluraj elmigrintoj kiuj devis s\u0302ang\u0302i garantianton por konformig\u0302i al la leg\u0302aro."}, {"text_idx": "#000010", "text": "C\u0302irkau\u0306 kvar milionoj da kontrau\u0306leg\u0302aj migrantoj leg\u0302igis sian statuson, trovinte dunganton kiu povis farig\u0302i ilia protektanto \u2014necesa proceduro por vivi en multaj monarkioj [eo] en la Golfo. Tiu sistemo de protektado, au\u0306 kalafa en la araba, ligas la restad-permesilon de la eksterlanda laboristo al la protektanta dunganto, kies skriba konsento estas necesa por permesi al tiu laboristo s\u0302ang\u0302i dunganton au\u0306 forlasi la landon."}, {"text_idx": "#000011", "text": "Iun tagon busoj sinsekvis dum la tuta tago por transporti tiujn migrantojn al centroj apud la c\u0302efurbo, kie la au\u0306toritatoj preparig\u0302as deporti [eo] ilin. Dum la lastaj tagoj, tiuj centroj akceptis c\u0302irkau\u0306 17 000 el ili. Entute, la polico arestis c\u0302irkau\u0306 33 000 kontrau\u0306leg\u0302ajn migrantojn en pluraj regionoj de la reg\u0302lando en unu semajno."}, {"text_idx": "#000012", "text": "La frutempa kapitulaco de la migrantoj pligravig\u0302is en Manfuha kie, lau\u0306 la polico, du personoj estis mortigitaj, inter kiuj saudano. La etiopia registaro menciis siaflanke la morton de tri siaj civitanoj en la alfrontig\u0302oj kun policistoj. \u00abLa fakto mortigi senkulpajn civitanojn estas nepravigebla\u00bb, denuncis la etiopia ministerio pri eksterlandaj aferoj."}, {"text_idx": "#000013", "text": "Etiopio jam anoncis komence de novembro 2013 ke g\u0302i rehejmigos siajn civitanojn log\u0302antajn en Sauda Arabio. Multaj etiopianoj migras c\u0302iujare al la Mezoriento [eo] \u2013 interalie al la golfaj s\u0302tatoj \u2013 por serc\u0302i laboron, plejofte kiel servistoj."}, {"text_idx": "#000014", "text": "La saudaj au\u0306toritatoj komencis amase elpeladi kas\u0302laboristojn post la limdato, la 4-an de novembro 2013, kaj konsentita prokrasto je sep monatoj por ebligi al ili reguligi ilian statuson au\u0306 alikaze forlasi la petrolric\u0302an reg\u0302landon. Pli ol 900 000 eksterlandanoj kun kontrau\u0306leg\u0302a statuso jam forlasis la reg\u0302landon ekde la komenco de 2013. La au\u0306toritatoj opinias ke tiu politiko ebligos redukti la nombron de migrantoj, taksita je 9 milionoj kompare al c\u0302irkau\u0306 27 milionoj da enlog\u0302antoj, por favori dungitecon de saudanoj."}, {"text_idx": "#000017", "text": "Kiel kurdlingvaj dividoj malhelpas aliron al informoj"}, {"text_idx": "#000018", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}]